Diari Oficial de la Generalitat Valenciana


Sumari del DOGV 6041, del 23-06-2009 (2009/7214)

Segona exposició pública de l'expedient del Pla General Municipal d'Ordenació Urbana de Castelló de la Plana.
-------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7214


Data del document
:   15-06-2009

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Segona exposició pública de l'expedient del Pla General Municipal d'Ordenació Urbana de Castelló de la Plana. [2009/7214]  
El Ple de l'Ajuntament, en data 15 de juny de 2009, va adoptar el següent acord:   
«Vist l'expedient que s'està tramitant per a executar la sentència dictada en data 9 de desembre de 2008, en el recurs de cassació núm. 7459/2004 i els següents antecedents:   
1) En data 30 d'abril de 1998, el Ple de l'Ajuntament va acordar exposar al públic el nou Pla General Municipal d'Ordenació Urbana, des d'ara (PGMOU).   
2) En data 27 de maig de 1999, El Ple de l'Ajuntament va aprovar provisionalment els documents de revisió del PGMOU, els quals van ser remesos amb posterioritat a la Conselleria d'Obres Públiques, Urbanisme i Transports, la qual va indicar la necessitat d'efectuar modificacions que van ser aprovades pel Ple el 31 de gener de 2000.   
3) En data 1 de març de 2000, el conseller d'Obres Públiques, Urbanisme i Transports va aprovar definitivament la revisió del PGMOU de Castelló de la Plana, la normativa del qual es va fer pública en el Butlletí Oficial de la Província núm. 45 d'11 d'abril de 2000.   
4) Diverses persones interessades van interposar recurs contenciós administratiu núm. 2/829/2000, davant de la sala corresponent del Tribunal Superior de Justícia de la Comunitat Valenciana la sentència del qual de 9 de maig de 2003 van recórrer davant de la sala tercera del Tribunal Suprem, que va dictar sentència el 9 de desembre de 2008 la part dispositiva de la qual estableix:   
"Pertoca el recurs de cassació interposat en representació de Rosa, Vicenta i Dolores Peris Prats contra la sentència de la Secció 2a de la Sala Contenciosa Administrativa del Tribunal Superior de Justícia de la Comunitat Valenciana de 9 de maig de 2003 (recurs contenciós administratiu 829/2000), que ara queda anul·lada i sense efecte.   
2. Estimar el recurs contenciós administratiu interposat per les recurrents esmentades contra la Resolució de la Conselleria d'Obres Públiques, Urbanisme i Transports de la Generalitat Valenciana d'1 de març de 2000, per la qual s'aprova definitivament la revisió del Pla General d'Ordenació Urbana de Castelló de la Plana, i s'ordena la retroacció del procediment administratiu al moment immediatament posterior a l'acord d'aprovació provisional per a sotmetre'l a un nou tràmit d'informació pública a la vista de les modificacions substancials introduïdes amb relació al document aprovat inicialment, sense fer pronunciament respecte de les altres pretensions formulades en la demanda."   
5) En data 5 de juny de 2009 ha tingut entrada en aquest Ajuntament Resolució del conseller de Medi Ambient, Aigua, Urbanisme i Habitatge, de 4 de juny de 2009, en la qual disposa que es complisca en els seus propis termes la sentència del Tribunal Suprem de 9 de desembre de 2008, i la trasllada a aquest Ajuntament perquè complisca el que s'hi exigeix i tenint en compte que:   
I) L'article 104 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, estableixen el règim d'execució de les sentències; la Interlocutòria de 29 d'abril de 2009 del Tribunal Superior de Justícia de la Comunitat Valenciana confirma l'execució de la sentència del Tribunal Suprem i l'escrit del conseller suara esmentat disposa que l'Ajuntament complisca el que s'ha exigit en l'esmentada sentència, de manera que torne a sotmetre a informació al públic el document del Pla General aprovat pel Ple de l'Ajuntament el 27 de maig de 1999, amb les modificacions aprovades el 31 de gener de 2000; per la qual cosa correspon a l'Ajuntament en ple realitzar les actuacions pertinents a fi de complir la resolució judicial.   
II) La sentència que s'executa ordena retrotraure el procediment i en els seus fonaments de dret tercer, cinqué i sisé sustenta l'obligació d'efectuar una nova informació pública per a garantir l'adequada participació basant-se en el que preveu l'article 105-a) de la Constitució i article 6.1 de la Llei 6/1998 de Règim del Sòl i Valoracions, per la qual cosa cal retrotraure el procediment administratiu al moment immediatament posterior a l'acord d'aprovació provisional, per al seu sotmetiment a un nou tràmit d'informació pública a la vista de les modificacions substancials introduïdes en relació al document aprovat inicialment.   
Per tot això, vistos els preceptes mencionats i l'informe de l'assessora jurídica de Planejament i Gestió, a proposta del vicealcalde i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:   
Primer. Executar la sentència del Tribunal Suprem de 9 de desembre de 2008, segons el que disposa la Resolució del conseller de Medi Ambient, Aigua, Urbanisme i Habitatge, de data 4 de juny de 2009, que retrotrau el procediment administratiu de revisió de 2000 del Pla General Municipal d'Ordenació Urbana de Castelló de la Plana, al moment immediatament posterior al del seu acord municipal d'aprovació provisional.   
Segon. Sotmetre a una segona exposició pública durant el termini d'un mes i a efectes d'al·legacions, l'esmentat expedient, amb l'aprovació provisional de l'Ajuntament en ple, de 27 de maig de 1999, i les modificacions introduïdes per l'acord plenari municipal de 31 de gener de 2000.  
Tercer. Aplicar el que disposa l'article 120.1 del Reglament de Planejament (Reial Decret 2159/1978), per a la concessió de llicències.»   
La qual cosa es fa pública per al coneixement general a fi que qualsevol persona interessada puga consultar-lo i presentar-hi al·legacions, durant el termini d'un mes a partir de la data de la publicació d'aquest anunci en el Diari Oficial de la Comunitat Valenciana.   
La documentació estarà exposada al públic en l'Ajuntament de Castelló de la Plana, plaça Major, núm. 1, quarta planta, on qualsevol persona interessada podrà consultar la documentació i obtindre còpia d'aquesta, en horari d'oficina (de 09.00 a 14.00 hores) de dilluns a divendres.   
Castelló de la Plana, 15 de juny de 2009.- L'alcalde del Ple: Alberto Fabra Part. El secretari general: José Mateo Rodríguez.